ToekomsVenster: Waar is die skulpe? | Maroela Media
"Skulpe is die uitwendige skelet van weekdiere. Dit word deur die weekdiere self van organiese materiaal gemaak en die struktuur wissel van spesie tot spesie. Die skulpe dien as beskerming, as spieraanhegtingspunt en in party gevalle ook as kamoeflering". – Wikipedia
Miskien verbeel ek my maar, is skulpe aan die verdwyn of soek ek op die verkeerde plek? Ek onthou toe ek 'n kind was hoe oorvloedig die skulpe was. Jy kon dit teen jou oor hou en die gedruis van die see hoor. Dit was te lekker om met die skulpe wat jy opgetel het huiswaarts te keer en te spog. Sommige skulpe het asbakkies geword, stel jouself dit voor. Ander het in die vertoon kas in die ingangsportaal van die huis 'n plekkie gevind. Die klein skulpies het die melk "doily" afgerond.
Vandag moet jy soek om 'n bruikbare skulp te vind. Die wat jy optel is 'n verbeeldinglose weergawe van die eertydse skatte.
'n Skulp is 'n bedekking. Dit maak wat beskerming nodig het toe.
Ons almal "skulp" ons brose innerlike versigtig toe want, waag om eerlik te wees met jou gevoelens, is riskant. Jy weet nie wat ander daarmee gaan doen nie.
Mense mag onvriendelike dinge van jou begin sê, jou Christenskap bevraagteken en jou uit hul sirkel uitskuif.
Tog skep ons moed wanneer ons met iemand oor ons seerkry gesels en daardie persoon uit eie ervaring met ons kan identifiseer.
Die wêreld is op soek na egte mense, mense wat nie skaam is om hul gebrokenheid met ander te deel nie. Uiteraard is daar 'n tyd en plek vir alles. Jy moet ook seker maak dat jou motivering reg is. Mense kan hul gebrokenheid misbruik as 'n manier om ander te manipuleer. Maar egte, beskeie en opregte deel van jou eie belewenis kan bevrydend wees, nie net vir ander nie maar ook vir jou.
Dit is sowaar skulpe is nou baie skaars. Selfs die wat stukkend is is nie eens meer volop nie. en elken wat jy gebere het het 'n storie omtrent daardie spesiale see vakansie